Spørgsmål: Jeg fik aflivet min dejlige hest for 3 uger siden af en dyrlæge fra Gundsø Dyreklinik, Roskilde. Jeg har aldrig prøvet det før, og fik noget af et chok da jeg fik regningen! 2100kr! Samtidig står der "sedering i forbindelse med anden undersøgelse" hvilket jeg går ud fra, betyder den beroligende sprøjte, hesten får inden selve aflivningen går igang? Kan det virkelig passe, at det koster ca. 3000kr at aflive en hest, når udgiften til DAKA også er regnet med? Eller er jeg blevet tørret?
Svar: Min datter fik aflivet sin 6-årige hest for et år siden på Ansager dyrehospital og det kostede nogenlunde det samme som du har betalt. Vi talte også med vores egen dyrlæge, som gerne ville komme ud og aflive hvor vi står opstaldet - og her var prisen nogenlunde den samme. Jeg vil så tilføje at vi simpelthen fik den bedste behandling af personalet på Ansager, man kan ønske sig, når man står i sådan en kedelig situation at måtte tage afsked med sin hest. Min datter fik anvist en boks til hendes hest og der måtte hun tage afsked i lige så lang tid som hun havde behov for. Dyrlægen kom ofte forbi og spurgte til min datter - hun var virkelig ked af det. Efter en time, havde min datter fået taget afsked - og straks kom dyrlægen og tog sig af hesten, så vi kunne køre hjem igen - kede af det, men med en god følelse af at vi havde valgt det rigtige sted til hestens endelige. Virkelig top proffessionelle dyrlæger med hjertet på rette sted i sådan en situation vi nu pludselig stod i. Jeg synes ikke det var dyrt.